Ау лексикологием ипшъэрылъ нэфэшъхьаф: гущыIэр бзэм изэнэ шъхьаIэу зэрэщытыр къыгъэунэфыныр, гущыIэм имэхьанэ понятием зэрепхыгъэ шIыкIэр къыгъэлъэгъоныр, гущыIэм имэхьанэ лъэпкъ зэфэшъхьафхэр (мэхьэнабэхэр, синонимхэр, омонимхэр, антонимхэр) къыхигъэщынхэр, нэмыкIыбзэ гущыIэхэу тыбзэ къыхэхьагъэхэр къытхыхьанхэр, жъы хъугъэ гущыIэхэу хэкIыжьхэрэм ыкIи гущыIакIэу тыбзэ къыхахьэхэрэм гъунэ алъифыныр ыкIи нэмыкIхэр.